1. A red and blue flag

   Description automatically generated with low confidence
2. R E P U B L I K A H R V A T S K A
3. POŽEŠKO-SLAVONSKA ŽUPANIJA
4. A picture containing chain, metalware, key

   Description automatically generatedGRAD POŽEGA
5. Gradsko vijeće
6. KLASA: 021-05/21-02/9

URBROJ: 2177/01-02/01-21-3

Požega, 30. studeni 2021.

IZVOD IZ ZAPISNIKA

sa 6. sjednice Gradskog vijeća Grada Požege koja je održana dana, 30. studenoga 2021. godine (utorak), s početkom u 17,00 sati, u Gradskom kazalištu, Trg Sv. Trojstva 20.

SJEDNICI SU NAZOČNI: Matej Begić, Ivana Bouček, Ivan Peharda, Hrvoje Ceranić, Miroslav Crnjac, Magdalena Turkalj Čorak, Stjepan Golić, Tomislav Hajpek, Ante Kolić, Dijana Krpan, Valentina Matijašević, Josip Matković, Mitar Obradović, Miroslav Penava, Silvija Sertić (on line - video poziv), Ivana Šimleša i dr.sc. Dinko Zima.

SJEDNICI NISU NAZOČNI: Antonio Šarić (opravdano) i Ivan Vlahović.

OSTALI NAZOČNI: dr.sc. Željko Glavić, gradonačelnik, dr.sc. Borislav Miličević, zamjenik gradonačelnika, Ljiljana Bilen, pročelnica Upravnog odjela za samoupravu, Maja Petrović, pročelnica Upravnog odjela za društvene djelatnosti, Klara Miličević, službenica ovlaštena za privremeno obavljanje poslova pročelnika Upravnog odjela za imovinsko-pravne poslove, Andreja Menđel, pročelnica Upravnog odjela za komunalne djelatnosti i gospodarenje, Branka Bulaja, pročelnica Upravnog odjela za financije i proračun, Ivana Šimunović, voditeljica Službe za unutarnju reviziju, te predstavnici sredstava za informiranje.

LJILJANA BILEN - pročelnica Upravnog odjela za samoupravu Grada Požege proziva po abecednom redu izabrane vijećnike i konstatira da je na sjednici nazočno 17 vijećnika od ukupno 19 vijećnika Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti sa sjednicom.

VJEĆNIČKA PITANJA u trajanju od 1/2 sata.

Vijećnička pitanja postavili su vijećnici: ispred Kluba vijećnika SDP-a Mitar Obradović, vijećnik dr.sc. Dinko Zima, vijećnica Ivana Bouček i vijećnik Tomislav Hajpek.

PREDSJEDNIK - stavlja na glasovanje Izvod iz zapisnika sa 5. sjednice Gradskog vijeća Grada Požege koja je održana 21. listopada 2021. godine i konstatira da je isti usvojen većinom glasova (sa 12 glasova za i s 5 glasa protiv) te da čini sastavni dio ovoga zapisnika.

PREDSJEDNIK - daje na glasovanje dnevni red i konstatira da je jednoglasno usvojen (sa 17 glasova za), sljedeći

D N E V N I R E D:

1. Prijedlog Zaključka o korištenju proračunske zalihe za listopad 2021. godine

2. Prijedlog Rješenja o imenovanju ravnateljice Gradske knjižnice Požega

3. Prijedlog Odluke o odricanju prava prvokupa za nekretninu u Požegi, Županijske ulica br. 19

4. Prijedlog Odluke o davanju na upravljanje sportskih objekata u vlasništvu Grada Požege

5. Prijedlog Odluke o uspostavi urbanog područja Grada Požege

6. Prijedlog Odluke o izmjenama i dopunama Odluke o socijalnoj skrbi Grada Požega

PREDSJEDNIK - utvrđuje da je sjednici nazočno 17 vijećnika od ukupno 19 vijećnika.

Ad. 1.

Prijedlog Zaključka o korištenju proračunske zalihe za listopad 2021. godine

PREDSJEDNIK - daje riječ Gradonačelniku koji potom daje riječ pročelnici Branki Bulaji kako bi obrazložila ovu točku dnevnog reda.

BRANKA BULAJA - daje kratko obrazloženje vezano uz korištenje proračunske zalihe za listopad 2021. godine.

PREDSJEDNIK - otvara raspravu.

PREDSJEDNIK - zaključuje raspravu, utvrđuje tekst Zaključka o korištenju proračunske zalihe za mjesec listopad 2021. godine, daje isti na glasovanje i konstatira da je Gradsko vijeće Grada Požege, bez rasprave, jednoglasno usvojilo (sa 17 glasova za), sljedeći

Z A K L J U Č A K

o usvajanju Izvješća o korištenju proračunske zalihe za mjesec listopad 2021. godine

I.

Gradsko vijeće Grada Požege usvaja Izvješće o korištenju proračunske zalihe za mjesec listopad 2021. godine.

II.

Ovaj će se Zaključak objaviti u Službenim novinama Grada Požege.

Ad. 2.

Prijedlog Rješenja o imenovanju ravnateljice Gradske knjižnice Požega

PREDSJEDNIK - daje riječ Gradonačelniku koji potom daje riječ pročelnici Maji Petrović kako bi obrazložila ovu točku dnevnog reda.

MAJA PETROVIĆ - daje kratko obrazloženje Rješenja o imenovanju ravnateljice Gradske knjižnice Požega.

PREDSJEDNIK - otvara raspravu.

U raspravi je sudjelovao: ispred Kluba vijećnika HDZ-a Ante Kolić i ispred Kluba vijećnika SDP-a Mitar Obradović.

PREDSJEDNIK - zaključuje raspravu, daje na glasovanje Rješenje o imenovanju ravnateljice Gradske knjižnice Požega i konstatira da je Gradsko vijeće Grada Požege, jednoglasno (s 17 glasova za) usvojilo

R J E Š E N J E

o imenovanju ravnateljice Gradske knjižnice Požega

I. ALEKSANDRA ŠUTALO, s visokom stručnom spremom, dipl. bibliotekarka i dipl. novinarka iz Požege, Antuna Branka Šimića 9, imenuje se za ravnateljicu Gradske knjižnice Požega, na mandat od četiri godine koji počinje teći od 1. prosinca 2021. godine.

II. Ovo Rješenje stupa na snagu danom donošenja, a objavit će se u Službenim novinama Grada Požege.

Ad. 3.

Prijedlog Odluke o odricanju prava prvokupa za nekretninu u Požegi, Županijska ulica br. 19

PREDSJEDNIK - daje riječ Gradonačelniku koji potom daje riječ Klari Miličević, službenici ovlaštenoj za privremeno obavljanje poslova pročelnika Upravnog odjela za imovinsko-pravne poslove kako bi obrazložila Odluku o odricanju prava prvokupa za nekretninu u Požegi, Županijska ulica br. 19.

KLARA MILIČEVIĆ - daje obrazloženje ove točke dnevnog reda.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o odricanju prava prvokupa za nekretninu u Požegi, Županijska ulica br. 19. i konstatira da je Gradsko vijeće Grada Požege, bez rasprave, jednoglasno (s 17 glasova za) usvojilo

O D L U K U

o odricanju od prava prvokupa za nekretninu u Požegi, Županijska ulica br.19

I.

Grad Požega kao ovlaštenik prava prvokupa, odriče se prava prvokupa nekretnine koja ima svojstvo kulturnog dobra, označene kao katastarska čestica (k.č.br.) 1203/1, upisane u zemljišno knjižni uložak (zk.ul.br.) 2501, u katastarskoj općini (k.o.) Požega.

Ponuđena kupoprodajna cijena iznosi 115.000,00 eura, a predmetna nekretnina se nalazi na adresi u Požegi, u Županijskoj ulici br. 19.

II.

U slučaju realizacije pravnog posla kupoprodaje s trećim osobama, vlasnici predmetne nekretnine obvezuju su se Gradu Požega dostaviti ugovor o kupoprodaji kao dokaz da ponuđeno kulturno dobro nije prodano po povoljnijoj cijeni, niti pod povoljnijim uvjetima od ponuđenog.

III.

Ova će se Odluka objaviti u Službenim novinama Grada Požege.

Ad. 4.

**Prijedlog Odluke o davanju na upravljanje sportskih objekta u vlasništvu Grada Požege**

PREDSJEDNIK - daje riječ Gradonačelniku koji potom daje riječ pročelnici Maji Petrović kako bi obrazložila Odluku o davanju na upravljanje sportskih objekta u vlasništvu Grada Požege.

MAJA PETROVIĆ - daje kratko obrazloženje ove točke dnevnog reda.

PREDSJEDNIK - otvara raspravu.

U raspravi su sudjelovali: vijećnik Tomislav Hajpek i vijećnik dr.sc. Dinko Zima.

PREDSJEDNIK - zaključuje raspravu, daje na glasovanje Odluku o davanju na upravljanje sportskih objekta u vlasništvu Grada Požege i konstatira da je Gradsko vijeće Grada Požege, jednoglasno (s 17 glasova za) usvojilo

O D L U K U

o načinu upravljanja i korištenja sportskih građevina u vlasništvu Grada Požege

I. OPĆE ODREDBE

Članak 1.

Ovom Odlukom uređuje se način upravljanja i korištenja javnih sportskih građevina i drugih sportskih građevina u vlasništvu Grada Požege.

Članak 2.

(1) Javnim sportskim građevinama smatraju se građevine koje su u vlasništvu Grada Požege, te se trajno koriste u izvođenju programa javnih potreba u sportu Grada Požege.

(2) Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama Zakona o sportu.

II. UPRAVLJANJE SPORTSKIM GRAĐEVINAMA

Članak 3.

(1) U poslove upravljanja sportskim građevinama ubrajaju se osobito sljedeći poslovi:

* redovito tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje školskih sportskih aktivnosti i programa javnih potreba u sportu Grada Požege
* davanje na korištenje dijelova sportske građevine za obavljanje sportskih i rekreativnih djelatnosti i aktivnosti, kao i za održavanje kulturnih, gospodarskih i drugih programa i manifestacija
* primjerena zaštita sportske građevine
* određivanje i provođenje unutarnjeg reda u sportskoj građevini
* primjereno osiguranje sportske građevine
* obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu
* kontrola korištenja sportske građevine sukladno sklopljenim ugovorima
* donošenje godišnjeg programa upravljanja sportskim građevinama
* drugi poslovi, koji prema posebnim propisima spadaju u upravljanje sportskom građevinom.

(2) Modernizaciju i rekonstrukciju odnosno kapitalno investiranje na sportskim građevinama provodi Grad Požega kao vlasnik (u nastavku teksta: Grad Požega) u suradnji s upraviteljem sportske građevine.

(3) Ovisno o uvjetima nositelj investicijskih radova na sportskoj građevini može biti i upravitelj sportskih građevina i Grad Požega ovisno o prilikama i izvorima financiranja.

(4) Upravitelj sportskih građevina ne može opteretiti niti otuđiti sportske građevine bez suglasnosti Grada Požege.

Članak 4.

Upravljanje sportskim građevinama u vlasništvu Grada Požege povjerava se Požeškom športskom savezu kao upravitelju sportskih građevina (u nastavku teksta: Požeški športski savez), zaključivanjem ugovora na neodređeno vrijeme, odnosno do prestanka važenja ove Odluke.

Članak 5

(1) Način upravljanja i korištenja sportskih građevina regulira se ugovorom između Grada Požege i Požeškog športskog saveza kojemu su sportske građevine povjerene na upravljanje i korištenje.

(2) Ugovor iz stavka 1. ovog članka u ime Grada Požege sklapa Gradonačelnik Grada Požege (u nastavku teksta: Gradonačelnik), a u ime Požeškog športskog saveza osoba ovlaštena za zastupanje sukladno Statutu Požeškog športskog saveza.

(3) Požeški športski savez preuzima na upravljanje i korištenje sportske građevine u stanju zatečenom na dan potpisivanja ugovora, o čemu se sastavlja primopredajni zapisnik s fotodokumentacijom.

III. UVJETI UPRAVLJANJA I KORIŠTENJA SPORTSKIH GRAĐEVINA

Članak 6.

Predmet upravljanja u pravilu su sportske građevine koje predstavljaju jedinstvenu cjelinu, odnosno svi zatvoreni i otvoreni prostori građevine, sportski i prateći poslovni prostori i oprema, odnosno nogometna i druga igrališta i prateća oprema, te uredske i klupske prostorije sa pratećom opremom, kako slijedi:

|  |  |  |  |  |
| --- | --- | --- | --- | --- |
| Red.  br. | Sportski objekt i lokacija | Katastrska čestica (k.č.br.) | Katastarska općina (k.o.) | Zemljišno-knjižni uložak (zk.ul. br.) |
| 1. | SD Tomislav Pirc, Antuna Kanižlića 14a , Požega | 1926/1 | Požega | 4930 |
| 1927 | 5390 |
| 2. | Rekreacijski centar Požega, Milke Trnine bb, Požega (igrališta za nogomet, rukomet, košarku, odbojku i dječja igrališta, sportski objekti) | 651 | Požega |  |
| 650 | 4390 |
| 649 |
| 3. | Gradska kuglana, Osječka 7, Požega | 377/3 | Požega | 4830 |
| 551/1 | 5127 |
| 4. | GD Sokol, Dr. Franje Tuđmana 4, Požega | 1496/1 | Požega | 4715 |
| 5. | Nogometni stadion, Antuna Mihanovića 10, Požega | 1153 | Požega | 4721 |
| 6. | Gradski bazen, Osječka 7, Požega | 377/2 | Požega | 4830 |
| 376 |  |
| 7. | Sportski objekti - Teniski tereni, Požega, Pavla Radića 2a | 657/1 | Požega | 4930 |
| 8 | Igralište u Golobrdcima (zgrade i igralište) | 994 | Štitnjak | 434 |
| 9. | Igralište u Mihaljevcima (zgrada i igralište) | 665 | Mihaljevci | 467 |
| 10. | Igralište u Vidovcima, Orljavska ulica (zemljište za sport i rekreaciju, sportski objekt i nogometno igralište) | 446 | Vidovci | 728 |

Članak 7.

(1) Ugovorom se Požeški športski savez obvezuje upravljati sportskim građevinama pažnjom dobrog gospodara.

(2) Požeški športski savez je dužan osigurati redovito funkcioniranje i tekuće održavanje sportskih građevina kao i podmirivati troškove upravljanja i tekućeg održavanja sportskih građevina.

(3) Funkcioniranjem i tekućim održavanjem sportskih građevina smatraju se:

* troškovi energenata (toplinska energija, električna energija i sl.)
* troškovi komunalnih usluga (voda, odvodnja, smeće)
* troškovi administrativnih i knjigovodstvenih poslova u svezi s građevinom
* troškovi premije osiguranja sportske građevine
* plaće i honorari radnika na održavanju građevine
* troškovi redovitog održavanja sportske građevine kojima se građevina održava u funkcionalnom obliku.

(4) Grad Požega će, sukladno Zakonu o sportu i proračunskim mogućnostima, osigurati financijska sredstva za pokriće dijela troškova upravljanja i održavanja sportskih građevina, a što se uređuje ugovorom sklopljenim između Grada Požege i Požeškog športskog saveza.

(5) Ukoliko Požeški športski savez ostvari prihod od davanja na korištenje sportskih građevina s osnova odvijanja sportskih, kulturnih, gospodarskih i drugih programa i manifestacija dužan ga je namjenski uložiti u daljnje održavanje i poboljšanje uvjeta rada na sportskim građevinama.

Članak 8.

Požeški športski savez može određenu sportsku građevinu iz članka 6. ove Odluke dati na upravljanje i korištenje sportskoj udruzi, članici Požeškog sportskog saveza, na temelju provedenog javnog poziva ili javnog natječaja, uz prethodnu suglasnost Grada Požege.

1. ZAKUP

Članak 9.

(1) Poslovni i drugi prostori sportske građevine koji nisu u funkciji obavljanja sportske djelatnosti, mogu se dati u zakup kao poslovni prostori putem javnog natječaja i to odgovarajućom primjenom odredbi odluke Grada Požege kojom se uređuje zakup i kupoprodaja poslovnih prostora u vlasništvu Grada Požege, odnosno odredbi Zakona o zakupu i kupoprodaji poslovnog prostora.

(2) Postupak davanja u zakup prostora iz stavka 1. ovog članka, na prijedlog Požeškog športskog saveza provodi Grad Požega.

1. NADZOR

Članak 10.

(1) Požeški športski savez obvezan je Gradu Požegi dostaviti godišnji izvještaj o upravljanju i korištenju sportskih građevina najkasnije do kraja ožujka tekuće za prethodnu godinu.

(2) Nadzor nad provođenjem ugovora, namjenskim korištenjem i održavanjem sportskih građevina, korištenju drugih prostora u sportskim građevinama te nad namjenskim korištenjem sredstava za upravljanje i održavanje sportskih građevina obavlja Upravni odjel za društvene djelatnosti Grada Požege.

(3) U slučaju nepridržavanja ugovornih obveza Gradonačelnik može raskinuti ugovor o upravljanju i korištenju sportskih građevina.

Članak 11.

Na upravljanje i korištenje sportskih građevina, ako ovom Odlukom nije drugačije određeno, primjenjuju se opći propisi o upravljanju nekretninama i propisi o sportskim građevinama.

1. PRIJELAZNE I ZAVRŠNE ODREDBE

Članak 12.

Poslovni i drugi prostori sportskih građevina koji nisu u funkciji obavljanja sportske djelatnosti, a koji su u zakupu temeljem ranije donesenih akta Javne ustanove Sportski objekti Požega nastavljaju koristiti dosadašnji zakupnici do isteka zakupa, odnosno do otkazivanja Ugovora (od jedne ili druge ugovorne strane).

Članak 13.

Radnike Javne ustanove Sportski objekti Požega za koju je donesena Odluka o prestanku Javne ustanove Sportski objekti Požega (Službene novine Grada Požege, broj: 16/21.), ovisno o vrsti poslova koje obavljaju preuzeti će Požeški sportski savez odnosno Grad Požega.

Članak 14.

Ova Odluka stupa na snagu prvog dana od dana objave u Službenim novinama Grada Požege.

Ad.5

Prijedlog Odluke o uspostavi urbanog područja Grada Požege

PREDSJEDNIK - daje riječ Gradonačelniku koji potom daje riječ pročelnici Andreji Menđel kako bi obrazložila ovu točku dnevnog reda.

ANDREJA MENĐEL - daje kratko obrazloženje vezano uz Odluku o uspostavi urbanog područja Grada Požege.

U 18,00 sati vijećnik Ante Kolić izlazi sa sjednice Gradskog vijeća Grada Požege.

PREDSJENDNIK - konstatira da je na sjednici prisutno 16 vijećnika od ukupno 19 vijećnika Gradskog vijeća Grada Požege.

PREDSJEDNIK - otvara raspravu.

U 18,02 sati vijećnik Ante Kolić se vraća na sjednicu Gradskog vijeća Grada Požege.

PREDSJEDNIK – konstatira da je na sjednici prisutno 17 vijećnika od ukupno 19 vijećnika Gradskog vijeća Grada Požege.

U raspravi su sudjelovali: vijećnik Tomislav Hajpek i vijećnik dr.sc. Dinko Zima.

PREDSJEDNIK - zaključuje raspravu, daje na glasovanje Odluke o uspostavi urbanog područja Grada Požege i konstatira da je Gradsko vijeće Grada Požege jednoglasno (s 17 glasova za) usvojilo

O D L U K U

o uspostavi urbanog područja Grada Požege

I.

Ovom Odlukom utvrđuje se sastav urbanog područja Grada Požege sa sjedištem u Požegi.

II.

U sastav urbanog područja Grada Požege ulaze sljedeće jedinice lokalne samouprave:

* Grad Požega
* Grad Pleternica
* Općina Jakšić
* Općina Brestovac
* Općina Velika
* Općina Kaptol.

III.

Sastavni dio ove Odluke su prethodne suglasnosti predstavničkih tijela jedinica lokalne samouprave koje ulaze u sastav urbanog područja Grada Požege, navedene u točki II, ove Odluke i pozitivno mišljenje Ministarstva regionalnoga razvoja i fondova Europske unije na konačni prijedlog obuhvata urbanog područja Požega.

IV.

Ova Odluka stupa na snagu osmog dana od dana objave u Službenim novinama Grada Požege.

Ad. 6.

Prijedlog Odluke o izmjenama i dopunama Odluke o socijalnoj skrbi Grada Požege

PREDSJEDNIK - daje riječ Gradonačelniku koji bi potom daje riječ pročelnici Maji Petrović kako bi obrazložila Odluku o izmjenama i dopunama Odluke o socijalnoj skrbi Grada Požege.

MAJA PETROVIĆ - daje kratko obrazloženje predmetne Odluke.

PREDSJEDNIK - otvara raspravu.

U raspravi je sudjelovao ispred Kluba vijećnika SDP-a Mitar Obradović.

PREDSJEDNIK - zaključuje raspravu, stavlja na glasovanje Odluku o izmjenama i dopunama Odluke o socijalnoj skrbi Grada Požege i konstatira da je Gradsko vijeće Grada Požege, jednoglasno (s 17 glasova za) usvojilo

O D L U K U

o izmjenama i dopunama Odluke o socijalnoj skrbi Grada Požege

Članak 1.

Ovom se Odlukom mijenja se i dopunjuje Odluka o socijalnoj skrbi Grada Požege (Službene novine Grada Požege, broj: 9/16., 2/18., 11/18., 19/19. i 13/20.) (u nastavku teksta: Odluka).

Članak 2.

U članku 2. Odluke riječ: „samoupravu“ zamjenjuje se riječima: „društvene djelatnosti“.

Članak 3.

U članku 11. stavku 1. Odluke, podstavak 12. mijenja se i glasi:

„- pravo na isplatu prigodne jednokratne novčane naknade umirovljenicima povodom

blagdana Božića i Uskrsa“

Članak 4.

U GLAVI IV. Odluke (PRAVA IZ SOCIJALNE SKRBI), podnaslov 13.a mijenja se i glasi:

„13.a Pravo na isplatu prigodne jednokratne novčane naknade umirovljenicima povodom

blagdana Božića i Uskrsa”

Članak 5.

Članci 41.a do 41.f Odluke mijenjaju se i glase:

„Članak 41.a

Pravo na isplatu prigodne jednokratne novčane naknade umirovljenicima povodim blagdana Božića (u nastavku teksta: božićnica) i blagdana Uskrsa (u nastavku teksta: uskrsnica) ostvaruje umirovljenik s prebivalištem na području Grada Požege čija ukupna tuzemna i/ili inozemna mirovina sa svim dodacima (u nastavku teksta: mirovina), ne prelazi iznos od 1.500,00 kuna, u mjesecu koji prethodi isplati ovoga prava.

Članak 41.b

Umirovljenicima iz članka 41.a ove Odluke smatraju se:

- korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu (u nastavku teksta: tuzemne mirovine)

- korisnici mirovina priznatih uz primjenu međunarodnih ugovora (u nastavku teksta: inozemne mirovine).

Članak 41.c

Umirovljenici sukladno članku 41.a i 41.b ove Odluke ostvaruju pravo na božićnicu i uskrsnicu u iznosu od 300,00 kuna.

Članak 41.d

(1) Kako bi umirovljenici ostvarili pravo na božićnicu i uskrsnicu obvezni su Upravnom odjelu dostaviti zahtjev.

(2) Zahtjev za ostvarivanje prava na božićnicu i uskrsnicu podnosi se na standardiziranom obrascu.

(3) Zahtjev za ostvarivanje prava na božićnicu i uskrsnicu može podnijeti i druga osoba u ime umirovljenika koja je uz propisane dokaze, dužna dostaviti i presliku vlastite osobne iskaznice.

(4) Podnositelj zahtjeva dužan je, uz ispunjeni standardizirani obrazac, priložiti sljedeće dokaze:

- presliku osobne iskaznice ili dokument sa OIB-om (ukoliko nije naveden na osobnoj iskaznici)

- dokaz o visini mirovinskog primanja: kopiju zadnjeg odreska mirovine (tuzemne i/ili inozemne) ili potvrdu Hrvatskog zavoda za mirovinsko osiguranje ili izvod iz banke na kojemu je vidljiv iznos mirovine - uzimaju se u obzir ukupna primanja iz mirovinskog sustava (mirovina i zaštitni dodatak na mirovinu) te

- po potrebi potvrdu o visini dohotka i primitaka iz Porezne uprave kao i ostale dokaze po potrebi.

Članak 41.e

Ukoliko se zahtjev pozitivno riješi, božićnica i uskrsnica će se isplatiti na tekući račun umirovljenika ili na blagajni Upravnog odjela za financije i proračun.

Članak 41.f

(1) Pravo na božićnicu i uskrsnicu ne može se prenositi na drugu osobu niti nasljeđivati.

(2) Pravo na božićnicu i uskrsnicu izuzeto je od ovrhe.“

Članak 6.

U članku 39. stavku 1. podstavku 1. Odluke iza riječi: „financije“ dodaju se riječi: „ i proračun*“.*

Članak 7.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK - je zaključio sjednicu Gradskog vijeća Grada Požege u 18,27 sati.

PREDSJEDNIK

Matej Begić, dipl.ing.šum.

ZAPISNIČARKA

Gordana Gajer